Diari Oficial de la Generalitat Valenciana


Sumari del DOGV 3723, del 04-04-2000 (2000/2359)

RESOLUCIÓ de 8 de març de 2000, de la Direcció General de Promoció Cultural i Patrimoni Artístic, relativa a l'obertura de període d'informació pública en l'expedient de delimitació d'entorn de protecció i normativa de protecció del Castell Palau dels Aguilar o de les Quatre Torres, a Alaquàs (València).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3723

Data del DOGV
:   04-04-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2359


Data del document
:   08-03-2000

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * Alaquàs
    * patrimoni arquitectònic
    * ben cultural
    * protecció del patrimoni

RESOLUCIÓ de 8 de març de 2000, de la Direcció General de Promoció Cultural i Patrimoni Artístic, relativa a l'obertura de període d'informació pública en l'expedient de delimitació d'entorn de protecció i normativa de protecció del Castell Palau dels Aguilar o de les Quatre Torres, a Alaquàs (València). [2000/M2359]
  
Per la Resolució d'1 de desembre de 1999 de la Direcció General de Promoció Cultural i Patrimoni Artístic de la Conselleria de Cultura, Educació i Ciència (DOGV núm. 3.666, de 14.01.2000; BOE núm. 11 de 13.01.2000) s'incoa l'expedient de delimitació d'entorn de protecció i normativa de protecció del Castell Palau dels Aguilar o de les Quatre Torres, emplaçat al terme municipal d'Alaquàs (València).
  
Havent-se complimentat els tràmits de notificació, publicació i anotació preventiva al Registre General de Béns d'Interés Cultural del Ministeri de Cultura, establits en l'article 27.3 de la Llei 4/1998, d'11 de juny, de la Generalitat Valenciana, del Patrimoni Cultural Valencià, és procedent la continuació de l'expedient.
  
Segons allò que s'ha disposat a l'apartat 6 del citat article 27, amb caràcter previ a la resolució de l'expedient, s'obrirà un període d'informació pública per termini d'un mes.
  
En virtut d'allò que s'ha exposat, per este centre directiu s'ha resolt:
  
Primer
  
Obrir un període d'informació publica, d'acord amb l'article 27.6 de la Llei del Patrimoni Cultural Valencià, així com amb l'article 86 de la Llei de Règim Jurídic de les Administracions Públiques i del Procediment Administratiu Comú, per un termini d'un mes, a comptar des de la publicació de la present resolució, amb el fi que qualsevol persona física o jurídica puga examinar l'expedient i formular totes les al·legacions que estime oportunes.
  
L'examen de l'expedient es podrà efectuar a les dependències de la Direcció General de Promoció Cultural i Patrimoni Artístic, a la Conselleria de Cultura, Educació i Ciència, avinguda de Campanar, 32, València.
  
Segon
  
Que la present resolució es publique en el Diari Oficial de la Generalitat Valenciana.
  
València, 8 de març de 2000.- La directora general de Promoció Cultural i Patrimoni Artístic: Consuelo Císcar Casabán.